**І. В** **УСЛОВИЯ ЗА КАНДИДАТСТВАНЕ И УСЛОВИЯ ЗА ИЗПЪЛНЕНИЕ** за предоставяне на безвъзмездна финансова помощ по Оперативна програма „Иновации и конкурентоспособност“ 2014-2020:

**1. В раздел 11., т. 11.2., „Критерии за недопустимост на кандидатите“, в подточка 1** допълнително се посочва, че могат да участват и безвъзмездна финансова помощ може да се предостави на лица, за които са налице обстоятелствата за отстраняване от участие в схема за възлагане на обществена поръчка съгласно чл. 54 от Закона за обществени поръчки, с изключение на обстоятелствата по ал. 1, т. 3, т. 6 и ал. 5. (съгласно чл. 21, ал. 10 от Закона за мерките и действията по време на извънредното положение, обявено с решение на Народното събрание от 13 март 2020 г., и за преодоляване на последиците (ЗМДВИП, влязъл в сила на 22.12.2020 г.) В тази връзка:

1. Буква „ж“ е премахната“, като следващите са преномерирани;
2. Буква „к“, става буква „й“ и предвижда невъзможност лица да участват, ако имат публични задължения по чл. 162, ал. 2, т. 1 (за данъци, акцизи, мита, задължителни осигурителни вноски и други вноски за бюджета) и т. 7 (по влезли в сила наказателни постановления) от Данъчно-осигурителния процесуален кодекс преди 1 януари 2020 г., установени с влязъл в сила акт на компетентен орган, които не са отсрочени, разсрочени или обезпечени.
3. **Раздел 24 „Списък на документите, които се подават на етап кандидатстване“**

 Прави се промяна в т. 2, като се допълва последния абзац, че съответствието на кандидатите освен с изискванията на чл. 25, ал. 2 от ЗУСЕСИФ следва да е съобразено и с чл. 21, ал. 10 от ЗМДВИП. В тази връзка служебната проверка, извършвана от НАП относно наличие или липса на публични задължения е за задължения по чл. 162, ал. 2, т. 1 и т. 7 от ДОПК преди 1 януари 2020 г., установени с влязъл в сила акт на компетентен орган, както и дали същите са отсрочени, разсрочени или обезпечени.

 Променя се т. 1 относно наличието или липсата на задължения към общините, като се допълва, че кандидат, който има задължения към общините по чл. 162, ал. 2, т. 1 и т. 7 от ДОПК преди 1 януари 2020 г., установени с влязъл в сила акт, на компетентен орган, които не са отсрочени, разсрочени или обезпечени, има право да представи следните документи: документ за извършено плащане в посочения размер, придружен от удостоверение или споразумение, издадено от оторизираните за това лица, изброени в чл. 4, ал. 7 от Закона за местните данъци и такси, от което да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения към съответната община или към друг орган.

 Премахната е т. 3 като в тази връзка отпада необходимостта от извършване на проверки и предоставяне на информация по служебен път от органите на Изпълнителна агенция „Главна инспекция по труда“ във връзка с обстоятелствата по чл. 54, ал. 1, т. 6 от ЗОП.

 **ІІ.** **В КРИТЕРИИ И МЕТОДОЛОГИЯ ЗА ОЦЕНКА НА ПРОЕКТНИ ПРЕДЛОЖЕНИЯ ПО ОПЕРАТИВНА ПРОГРАМА „ИНОВАЦИИ И КОНКУРЕНТОСПОСОБНОСТ” 2014-2020**

1. Точка 4 „Наличие или липса на задължения към общината по седалището на НАП (Столична община) и към общината по седалището на кандидата“ става „Наличие или липса на задължения към общини“ - „Кандидат, който има задължения към общините по чл. 162, ал. 2, т. 1 и т. 7 от ДОПК преди 1 януари 2020 г, установени с влязъл в сила акт на компетентен орган, които не са отсрочени, разсрочени или обезпечени, има право да представи следните документи: документ за извършено плащане в посочения размер, придружен от удостоверение или споразумение, издадено от оторизираните за това лица, изброени в чл. 4, ал. 7 от Закона за местните данъци и такси, от което да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения към съответната община или към друг орган“.
2. Точка 5 „Наличие или липса на задължения към НАП“ се допълва със следния текст „по чл. 162, ал. 2, т. 1 и т. 7 от ДОПК преди 1 януари 2020 г., установени с влязъл в сила акт на компетентен орган, които не са отсрочени, разсрочени или обезпечени“.
3. Точка 7 отпада и останалите се преномерират.
4. В новата т. 13:
* Отпада изискването, посочено в б. „ж“ и следващите се преномерират;
* Буква „к“, става буква „й“ и предвижда невъзможност лица да участват, ако имат публични задължения по чл. 162, ал. 2, т. 1 (за данъци, акцизи, мита, задължителни осигурителни вноски и други вноски за бюджета) и т. 7 (по влезли в сила наказателни постановления) от Данъчно-осигурителния процесуален кодекс преди 1 януари 2020 г., установени с влязъл в сила акт на компетентен орган, които не са отсрочени, разсрочени или обезпечени.